CELEX: 62014CA0219
Language: da
Date: 2015-11-11 00:00:00
Title: Sag C-219/14: Domstolens dom (Sjette Afdeling) af 11. november 2015 — Kathleen Greenfield mod The Care Bureau Ltd (anmodning om præjudiciel afgørelse fra Employment Tribunals, Birmingham — Det Forenede Kongerige) (Præjudiciel forelæggelse — socialpolitik — rammeaftalen om deltidsarbejde — tilrettelæggelse af arbejdstiden — direktiv 2003/88/EF — ret til årlig betalt ferie — beregning af retten til ferie i tilfælde af en forøgelse af arbejdstiden — fortolkning af princippet pro rata temporis)

18.1.2016   
            
            
               DA
            
            
               Den Europæiske Unions Tidende
            
            
               C 16/9
            
         Domstolens dom (Sjette Afdeling) af 11. november 2015 — Kathleen Greenfield mod The Care Bureau Ltd (anmodning om præjudiciel afgørelse fra Employment Tribunals, Birmingham — Det Forenede Kongerige)
   (Sag C-219/14) (1)
   
   ((Præjudiciel forelæggelse - socialpolitik - rammeaftalen om deltidsarbejde - tilrettelæggelse af arbejdstiden - direktiv 2003/88/EF - ret til årlig betalt ferie - beregning af retten til ferie i tilfælde af en forøgelse af arbejdstiden - fortolkning af princippet pro rata temporis))
   (2016/C 016/09)
   Processprog: engelsk
   
      Den forelæggende ret
   
   Employment Tribunals, Birmingham
   
      Parter i hovedsagen
   
   
      Sagsøger: Kathleen Greenfield
   
      Sagsøgt: The Care Bureau Ltd
   
      Konklusion
   
   
               1)
            
            
               § 4, stk. 2, i rammeaftalen om deltidsarbejde, indgået den 6. juni 1997, som findes i bilaget til Rådets direktiv 97/81/EF af 15. december 1997 om rammeaftalen vedrørende deltidsarbejde, der er indgået af UNICE, CEEP og EFS, som ændret ved Rådets direktiv 98/23/EF af 7. april 1998, og artikel 7 i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden skal fortolkes således, at medlemsstaterne i tilfælde af en forøgelse af det antal arbejdstimer, som udføres af en arbejdstager, ikke er forpligtede til at fastsætte, at retten til allerede optjent, og eventuelt afholdt, årlig betalt ferie genberegnes med tilbagevirkende kraft i forhold til den nævnte arbejdstagers nye arbejdsmønster. Der skal imidlertid foretages en ny beregning for den periode, i løbet af hvilken arbejdstiden er forøget.
            
         
               2)
            
            
               § 4, stk. 2, i den nævnte rammeaftale og artikel 7 i direktiv 2003/88 skal fortolkes således, at beregningen af retten til årlig betalt ferie skal foretages efter de samme principper, uanset om der er tale om at fastsætte kompensationsgodtgørelsen for ikke afholdt årlig betalt ferie i det tilfælde, hvor arbejdsforholdet bringes til ophør, eller den resterende ret til årlig betalt ferie i tilfælde af, at arbejdsforholdet fortsætter.
            
         
      (1)  EUT C 223 af 14.7.2014.